දුම්රියේ ගමන් ගන්නා කාන්තාවන්ගේ රන්මාල කඩාගැනීමේ නිරතව සිටි බව කියන රන් දම්වැල් එකොලහක් සමඟ පොලිස් අත්අඩංගුවට පත්වූ සැකකරුවකු මේ මස 13 වැනිදා දක්වා රක්ෂිත සිරබාරයේ තබන ලෙස අත්තනගල්ල අතිරේක දිසා විනිසුරු හා අතිරේක මහේස්ත්‍රාත් ඩී. ඒ. රුවන් පතිරණ මහතා නියෝග කෙළේය.මෙසේ රක්ෂිත බාරයට පත්වූයේ මීරිගම පල්ලෙවෙල කේ. පී. ජීවක පුෂ්පකුමාර නැමැත්තෙකි.සැකකරු විල්වත්ත දුම්රිය ස්ථානයේ දී දුම්රිය මගී කාන්තාවකගේ රන් දම්වැලක් කඩාගෙන පලා යමින් සිටියදී මීරිගම දංඕවිට හන්දියේ දී අත්අඩංගුවට පත්විය.